**Razpis za pridobitev enkratne štipendije 2021/2022 (dijaki)**

**BESEDILO RAZPISA**

Laški akademski klub (v nadaljevanju LAK) je 17. 10. 2021 objavil razpis za pridobitev enkratne štipendije za dijake v socialni stiski. Enkratne štipendije podeljuje LAK v sodelovanju s Centrom za socialno delo Celje – Enota Laško (v nadaljevanju CSD).

**1.     Predmet razpisa in višina razpisanih sredstev**

LAK bo podelil 8 enkratnih štipendij v višini 150,00 €. Skupna vrednost razpisa je 1.200,00 €. Minimalno število točk za pridobitev enkratne štipendije je 30. V primeru, da je potencialnih prejemnikov enkratne štipendije manj kot osem, se sredstva razdelijo med ostale dijake, ki so dosegli minimalno število točk.

**2.     Splošno**

Razpisni in izbirni postopek vodi razpisna komisija, ki je sestavljena iz dveh predstavnikov LAK-a (Petra Dermota, Manca Vorina) ter pomočnice direktorice CSD-ja, Polonce Teršek. Predsednica komisije je Petra Dermota.

Razpisna dokumentacija (razpis, vloga za dodelitev enkratne štipendije, izbirni postopek in točkovnik) je objavljena na spletni strani ([www.drustvo-lak.si](http://www.drustvo-lak.si)).

**3.     Pogoji za pridobitev štipendije**

- status dijaka v šolskem letu 2021/2022,

- vlagatelj/ica na dan oddaje vloge še ni dopolnil/a starosti 20 let,

- stalno bivališče na območju Upravne enote Laško,

- pravočasna in popolna vloga (pravilna, resnična, s priloženimi zahtevanimi dokazili izpolnjena vloga za pridobitev štipendije).

Če dijak/inja ustreza pogojem, se uvrsti v izbirni postopek za pridobitev enkratne štipendije.

Katerakoli druga štipendija, ki jo prejema dijak/inja, ne izključuje prejema enkratne štipendije.

**4.     Rok in oddaja vloge**

Vlogo lahko oddate priporočeno po pošti na naslov:

Laški akademski klub

Trubarjeva ulica 3

3270 Laško

''Enkratne štipendije''

,osebno v času uradnih ur LAK-a (petek 18:30–20:30, sobota 10:00–12:00), jo oddate v naš nabiralnik ali pa jo pošljete na naš e-mail naslov: stipendije.lak@gmail.com do 14. 11. 2021. Upoštevane bodo vse vloge, ki bodo oddane do 14. novembra 2021 do 23.59.

Vsi dijaki, ki bodo pravočasno oddali vlogo za pridobitev štipendije, bodo o izidu izbirnega postopka pisno obveščeni najkasneje v roku 14 dni po zaključku razpisnega roka. Osebni podatki dobitnikov štipendije javno ne bodo objavljeni.

**5.     Informacije**

Vse informacije o razpisu so dostopne v priponki. V primeru dodatnih vprašanj pa nam lahko pišete na stipendije.lak@gmail.com ali pokličete na tel.: 040-429-205 (Petra).